ai4bharat/Pralekha huggingface dataset:
संस्कृति मंत्रालय
उपराष्ट्रपति ने संस्कृति मंत्रालय द्वारा आयोजित सांसदों की लाल किले से विजय चौक तक की बाइक रैली ‘हर घर तिरंगा’ को झंडी दिखाकर रवाना किया
इस हर घर तिरंगा अभियान की शानदार सफलता के लिये हम सबको मिलकर काम करना होगाः श्री जी के रेड्डी
तिरंगा प्रतीक है, जो पूरे देश को एकबद्ध करता हैः श्री अर्जुन राम मेघवाल
हम आजादी का अमृत महोत्सव मना रहे हैं, हमें अपने राष्ट्रीय ध्वज को सदैव ऊंचा रखने के लिये एक होकर और मिलकर काम करना होगाः श्रीमती मीनाक्षी लेखी
उपराष्ट्रपति श्री एम. वेंकैया नायडु ने आज सांसदों की लाल किले से इंडिया गेट तक की बाइक रैली ‘हर घर तिरंगा’ को झंडी दिखाकर रवाना किया। भारतीय नागरिकों और राष्ट्रीय ध्वज के बीच निजी बंधन की भावना को बलवती बनाने के सिलसिले में सरकार की पहल ‘हर घर तिरंगा’ के प्रति जागरूकता फैलाने के लिये संस्कृति मंत्रालय ने रैली का आयोजन किया था। विभिन्न केंद्रीय मंत्रियों ने भी बाइक रैली में हिस्सा लिया।
कार्यक्रम में वाणिज्य एवं उद्योग मंत्री श्री पीयूष गोयल, संसदीय कार्य मंत्री श्री प्रह्लाद जोशी, संस्कृति मंत्री श्री किशन रेड्डी, महिला एवं बाल विकास मंत्री श्रीमती स्मृति इरानी, युवा कार्यक्रम एवं खेल मंत्री श्री अनुराग ठाकुर, संसदीय कार्य राज्यमंत्री और संस्कृति राज्यमंत्री श्री अर्जुन राम मेघवाल, विदेश राज्यमंत्री श्रीमती मीनाक्षी लेखी और श्री वी. मुरलीधरन सहित भारी संख्या में सांसदों ने हिस्सा लिया।
इस अवसर पर श्री नायडु ने कहा कि स्वतंत्रता दिवस समारोह हमें “औपनिवेशिक शासन के विरुद्ध हमारे स्वतंत्रता संग्राम सेनानियों के संघर्ष और उनके असंख्य बलिदान की याद दिलाते हैं।” उन्होंने कहा कि स्वंत्रता संग्राम से जुड़ी वीरता और सामाजिक समरसता की तमाम दास्तानें मौजूद हैं। उन्होंने कहा, “जब हम गर्व से अपना राष्ट्रीय ध्वज फहराते हैं, तो उससे एकता, समरसता और सार्वभौमिक भाईचारे के हमारे राष्ट्रीय मूल्य भी परिलक्षित होते हैं।”
इस मौके पर संस्कृति, पर्यटन, उत्तर-पूर्व क्षेत्र विकास मंत्री श्री जी के रेड्डी ने कहा कि इस हर घर तिरंगा अभियान की शानदार सफलता के लिये हम सबको मिलकर काम करना होगा।
कार्यक्रम के दौरान संस्कृति राज्यमंत्री श्री अर्जुन राम मेघवाल ने कहा कि तिरंगा प्रतीक है, जो पूरे देश को एकबद्ध करता है। उन्होंने आगे कहा कि बाइक रैली से लोगों तक यह संदेश ले जाने में मदद मिलेगी कि वे 75वें स्वतंत्रता दिवस पर अपने घरों में तिरंगा लगायें और हर घर तिरंगा के लक्ष्य को पूरा करें।
संस्कृति और विदेश राज्यमंत्री श्रीमती मीनाक्षी लेखी ने कहा कि हर घर तिरंगा के बारे में प्रधानमंत्री श्री नरेन्द्र मोदी के उद्घोष को आगे बढ़ाने के लिये हम सभी सांसदों और युवा नेताओं को इस अभियान में पूरे उत्साह के साथ हिस्सा लेना चाहिये। उन्होंने कहा, “हम आजादी का अमृत महोत्सव मना रहे हैं, हमें अपने राष्ट्रीय ध्वज को सदैव ऊंचा रखने के लिये एक होकर और मिलकर काम करना होगा।”
एमजी/एएम/एकेपी
(Visitor Counter : 150
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 184.03 करोड़ टीके प्रदान किये गए
राज्यों/केंद्र शासित प्रदेशों के पास अभी भी 16.97 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,84,03,90,980
|
|
शेष टीके
|
|
16,97,30,191
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 184.03 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16.97 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
पूर्वोत्तर क्षेत्र विकास मंत्रालय
केंद्र सरकार के पूर्वोत्तर क्षेत्र विकास मंत्रालय के तहत महिला एकता एसएचजी फेडरेशन के लिए कौशल विकास उन्नयन प्रशिक्षण कार्यक्रम का आयोजन
महिला एकता एसएचजी महासंघ  द्वारा चोथे गांव, चुराचांदपुर, मणिपुर में प्रशिक्षण कार्यक्रम का उद्घाटन किया गया। एमएसएमई विकास संस्थान , इंफाल, मणिपुर के सहयोग से कौशल विकास उन्नयन प्रशिक्षण कार्यक्रम और क्षमता निर्माण प्रशिक्षण कार्यक्रम आयोजित किया जाता है। केंद्र सरकार के सूक्ष्म, लघु एवं मध्यम उद्यम मंत्रालय के तहत एमएसएमई विकास संस्थान के निदेशक श्री थोंगखोलुन बैट द्वारा छोटे गांव में प्रशिक्षण कार्यक्रम का उद्घाटन किया। मर्सी एसएचजी डिमडेलॉन्ग गांव ने बैठक का संचालन किया।
एमएसएमई विकास संस्थान के निदेशक श्री थोंगखोलुन बैट द्वारा एक ही समय में प्रसंस्करण इकाई और प्रशिक्षण कार्यक्रम का उद्घाटन किया। उद्घाटन समारोह में चोथे गांव के प्रमुख श्री थोजात्रा चोथे, चर्च के बुजुर्गों, सीडीसीआरएमएस चुराचांदपुर के अधिकारी और एसएचजी फेडरेशन ने भाग लिया।
राज्य के वस्त्र मंत्रालय के तहत बुनकर सेवा केंद्र के परामर्श से लगभग तीन महीने का प्रशिक्षण आयोजित किया जाएगा, जो जनवरी 2022 के 2 सप्ताह के लिए शुरू होगा। उन्होंने इस बात पर भी जोर दिया कि एसएचजी के बीच आय बढ़ाने के लिए वस्त्र क्षेत्र का किस प्रकार तेजी से विकास हो सकता है। उन्होंने कहा कि बुनाई, सिलाई, प्रशिक्षण सह उत्पादन केंद्र के लिए प्रशिक्षण आयोजित किया जाएगा और एफपीओ के रूप में वित्तीय प्रबंधन एवं कार्य प्रणाली के बारे में भी शिक्षित किया जाएगा।
गृह मंत्रालय
केंद्रीय गृह मंत्री श्री अमित शाह की अध्यक्षता में उच्च स्तरीय समिति ने पांच राज्यों को अतिरिक्त केंद्रीय सहायता के रूप में 1,887.23 करोड़ रुपये की मंजूरी दी
बिहार, हिमाचल प्रदेश, राजस्थान, सिक्किम और पश्चिम बंगाल को 2021 के दौरान आई बाढ़/भूस्खलन/ओलावृष्टि के लिए धनराशि दी जाएगी
केंद्रीय गृह मंत्री श्री अमित शाह की अध्यक्षता में उच्च स्तरीय समिति  ने 2021 के दौरान बाढ़/भूस्खलन/ओलावृष्टि से प्रभावित पांच राज्यों को राष्ट्रीय आपदा मोचन निधि  के तहत अतिरिक्त केंद्रीय सहायता की मंजूरी दी है। यह निर्णय, इन प्राकृतिक आपदाओं का सामना करने वाले पांच राज्यों के लोगों की मदद करने के लिए प्रधानमंत्री श्री नरेन्द्र मोदी के नेतृत्व में केंद्र सरकार के संकल्प को दर्शाता है।
एचएलसी ने एनडीआरएफ से पांच राज्यों को अतिरिक्त केंद्रीय सहायता के रूप में 1,887.23 करोड़ रुपये की मंजूरी दी।
बिहार को 1,038.96 करोड़ रुपये; हिमाचल प्रदेश को 21.37 करोड़ रुपये; राजस्थान को 292.51 करोड़ रुपये; सिक्किम को 59.35 करोड़ रुपये और पश्चिम बंगाल को 475.04 करोड़ रुपये।
यह अतिरिक्त सहायता; केंद्र सरकार द्वारा राज्यों को राज्य आपदा मोचन निधि  में जारी की गई धनराशि के अलावा है, जो पहले से ही राज्यों के पास उपलब्ध है। वित्त वर्ष 2021-22 के दौरान केंद्र सरकार ने 28 राज्यों को उनके एसडीआरएफ में 17,747.20 करोड़ रुपये और एनडीआरएफ से नौ राज्यों को 6,197.98 करोड़ रुपये जारी किये हैं।
केंद्र सरकार ने आपदाओं के तुरंत बाद इन राज्यों और केंद्र शासित प्रदेशों के लिए उनसे ज्ञापन प्राप्त होने की प्रतीक्षा किए बिना, अंतर-मंत्रालयी केंद्रीय टीमों  की प्रतिनियुक्ति की थी।
प्रधानमंत्री कार्यालय
प्रधानमंत्री ने भूतपूर्व राष्ट्रपति श्री राम नाथ कोविन्द को उनके जन्मदिवस पर शुभकामनाएँ दी
प्रधानमंत्री श्री नरेन्द्र मोदी ने भूतपूर्व राष्ट्रपति श्री राम नाथ कोविन्द को उनके जन्मदिवस पर शुभकामनाएँ दी हैं।
प्रधानमंत्री ने X पर पोस्ट किया:
"भूतपूर्व राष्ट्रपति श्री @ramnathkovind जी को उनके जन्मदिवस पर शुभकामनाएँ। उनके अनुकरणीय नेतृत्व और राष्ट्र के प्रति समर्पण ने एक अमिट छाप छोड़ी है। उनकी बुद्धिमत्ता और विनम्रता हमेशा लोगों को प्रभावित करती है। उनके दीर्घायु और स्वस्थ जीवन के लिए प्रार्थना करता हूं।"
वित्त मंत्रालय
एसपीएमसीआईएल ने 17वां स्थापना दिवस मनाया
केन्द्रीय वित्त मंत्री श्रीमती निर्मला सीतारमण ने “पंचतंत्र” पर पहला रंगीन स्मृति सिक्का लॉन्च किया
सिक्योरिटी प्रिंटिंग एंड मिंटिंग कॉरपोरेशन ऑफ इंडिया लिमिटेड  ने आज अपना 17वां स्थापना दिवस डिजिटल माध्यम से मनाया।
केन्द्रीय वित्त मंत्री श्रीमती निर्मला सीतारमण ने वित्त मंत्रालय  के आर्थिक मामलेविभाग  के सचिव, वित्त मंत्रालय  के आर्थिक मामलेविभाग  के वरिष्ठ आर्थिक सलाहकार तथा मंत्रालय के अन्य वरिष्ठ अधिकारियों और एसपीएमसीआईएल के निदेशक  एवं निदेशक  की उपस्थिति में वर्चुअल माध्यम से इस कार्यक्रम की अध्यक्षता की।
इस अवसर पर, केन्द्रीय वित्त मंत्री श्रीमती निर्मला सीतारमण ने "पंचतंत्र"पर पहला रंगीन स्मृति सिक्का भी लॉन्च किया।
एसपीएमसीआईएल की सीएमडी सुश्री तृप्ति पात्रा घोष ने अपने स्वागत भाषण में इस कंपनी की उपलब्धियों और नवीन पहलों पर प्रकाश डाला।
इस अवसर पर संबंधित नौ इकाइयों के मुख्य महाप्रबंधकों ने मेधावी कर्मचारियों को उनकी उत्कृष्ट उपलब्धियों के लिए सम्मानित किया।
वित्त मंत्री ने अपने संबोधन में प्रौद्योगिकी संचालित अर्थव्यवस्था की जरूरतों को पूरा करने के लिए कौशल को बेहतर करने और नए कौशल प्राप्त करने तथा उनके उन्नयन पर जोर दिया। इसके अलावा, उन्होंने उत्पादों की गुणवत्ता में सुधार लाने और एसपीएमसीआईएल को मुद्रा एवं अन्य सॉवरेन उत्पादों के प्रमुख उत्पादक के रूप में एक ब्रांड बनाने पर जोर दिया।
प्रधानमंत्री कार्यालय
प्रधानमंत्री ने वायुसेना दिवस के अवसर पर भारतीय वायुसेना को बधाई दी
प्रधानमंत्री श्री नरेन्द्र मोदी ने वायुसेना दिवस पर भारतीय वायु सेना के सदस्यों और उनके परिजनों को बधाई दी है।
अपने ट्वीट में प्रधानमंत्री ने कहा हैः
“वायुसेना दिवस पर अपने वायु योद्धाओं और उनके परिवारों को बधाई। भारतीय वायुसेना साहस, परिश्रम और दक्षता का पर्याय है। उन्होंने चुनौतीपूर्ण समय में मानवतावादी भावना के साथ देश की रक्षा में खुद को प्रतिस्थापित किया है।”
गृह मंत्रालय
राष्ट्रपति ने स्वतंत्रता दिवस 2019 के अवसर पर सेवा/वीरता पदक को मंजूरी दी
स्वतंत्रता दिवस, 2019 के अवसर पर कुल 946 पुलिस कार्मिकों को पदक से सम्मानित किया गया है। वीरता के लिए राष्ट्रपति पुलिस पदक 3 कार्मिकों को, वीरता के लिए पुलिस पदक 177 पुलिस कार्मिकों को, विशिष्ट सेवा के लिए राष्ट्रपति पुलिस पदक 89 कार्मिकों को और मेधावी सेवा के लिए पुलिस पदक 677 कार्मिकों को प्रदान किया गया है।
180 वीरता पुरस्कारों में से, जम्मू-कश्मीर में वीरतापूर्ण कार्रवाई के लिए 114 कार्मिकों को, वामपंथी उग्रवाद प्रभावित क्षेत्रों में वीरतापूर्ण कार्रवाई के लिए 62 कार्मिकों को और उत्तर-पूर्व क्षेत्र में उनकी वीरतापूर्ण कार्रवाई के लिए 4 कार्मिकों को सम्मानित किया जा रहा है।
वीरता पुरस्कार पाने वाले कार्मिकों में 72 सीआरपीएफ के, 61 जम्मू-कश्मीर पुलिस, 23 ओडिशा, 9 छत्तीसगढ़ के और शेष अन्य राज्यों / केंद्रशासित प्रदेशों और सीएपीएफ के हैं।
पुरस्कार पाने वालों की सूची का विवरण:-
आरके.मीणा/आरएनएम/एएम/एसकेएस/एसके-2451
(Visitor Counter : 543
सहकारिता मंत्रालय
केन्द्रीय मंत्रिमंडल ने बहु-राज्य सहकारी समिति  अधिनियम, 2002 के तहत एक राष्ट्रीय स्तर की बहु-राज्य सहकारी निर्यात समिति की स्थापना को मंजूरी दी
इसे बहु-राज्य सहकारी समिति  अधिनियम, 2002 के तहत पंजीकृत किया जाएगा
पैक्स से एपेक्स: प्राथमिक से राष्ट्रीय स्तर की सहकारी समितियां, जिनमें प्राथमिक समितियां, जिला, राज्य और राष्ट्रीय स्तर के संघ और बहु राज्य सहकारी समितियां शामिल हैं, इसकी सदस्य बन सकती हैं। उपनियमों के अनुसार, इन सभी सहकारी समितियों के समिति बोर्ड में उनके निर्वाचित प्रतिनिधि होंगे
यह प्रासंगिक केंद्रीय मंत्रालयों के समर्थन से देश भर की विभिन्न सहकारी समितियों द्वारा उत्पादित अधिशेष वस्तुओं/सेवाओं के निर्यात के लिए एक व्यापक  संगठन के रूप में कार्य करेगी
सहकारी समितियों के समावेशी विकास मॉडल के माध्यम से "सहकार-से-समृद्धि" के लक्ष्य को प्राप्त करने में मदद मिलेगी
माननीय प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने बहु-राज्य सहकारी समिति  अधिनियम, 2002 के तहत संबंधित मंत्रालयों, विशेष रूप से विदेश मंत्रालय तथा वाणिज्य विभाग, वाणिज्य और उद्योग मंत्रालय के समर्थन से एक राष्ट्रीय स्तर की बहु-राज्य सहकारी निर्यात समिति की स्थापना और इसके संवर्धन को मंजूरी दे दी है। प्रासंगिक केंद्रीय मंत्रालय, 'संपूर्ण सरकारी दृष्टिकोण' का पालन करते हुए अपनी निर्यात संबंधी नीतियों, योजनाओं और एजेंसियों के माध्यम से सहकारी समितियों और संबंधित संस्थाओं द्वारा उत्पादित सभी वस्तुओं व सेवाओं के निर्यात के लिए प्रस्तावित समिति को समर्थन प्रदान करेंगे।
प्रस्तावित समिति निर्यात करने और इसे बढ़ावा देने के लिए एक व्यापक  संगठन के रूप में कार्य करते हुए सहकारी क्षेत्र से निर्यात पर जोर देगी। इससे वैश्विक बाजारों में भारतीय सहकारी समितियों की निर्यात क्षमता को गति देने में मदद मिलेगी। प्रस्तावित समिति 'संपूर्ण सरकारी दृष्टिकोण' के माध्यम से सहकारी समितियों को भारत सरकार के विभिन्न मंत्रालयों की विभिन्न निर्यात संबंधी योजनाओं और नीतियों का लाभ प्राप्त करने में भी सहायता प्रदान करेगी। यह सहकारी समितियों के समावेशी विकास मॉडल के माध्यम से "सहकार-से-समृद्धि" के लक्ष्य को प्राप्त करने में भी मदद करेगी, जहां सदस्य, एक ओर अपनी वस्तुओं और सेवाओं के निर्यात के माध्यम से बेहतर मूल्य प्राप्त करेंगे, वहीँ दूसरी ओर वे समिति द्वारा उत्पन्न अधिशेष से वितरित लाभांश द्वारा भी लाभान्वित होंगे।
प्रस्तावित समिति के माध्यम से होने वाले उच्च निर्यात के कारण सहकारी समितियां, विभिन्न स्तरों पर अपनी वस्तुओं और सेवाओं के उत्पादन में वृद्धि करेंगी, जिससे सहकारी क्षेत्र में रोजगार के ज्यादा अवसर पैदा होंगे। वस्तुओं के प्रसंस्करण और अंतरराष्ट्रीय मानकों के अनुरूप सेवाओं को बेहतर बनाने से भी रोजगार के अतिरिक्त अवसर पैदा होंगे। सहकारी उत्पादों के निर्यात में वृद्धि, "मेक इन इंडिया" को भी प्रोत्साहन देगी, जिससे अंततः आत्मनिर्भर भारत को बढ़ावा मिलेगा।
वित्त मंत्रालय
भारत-अमेरिका आर्थिक एवं वित्तीय भागीदारी वार्ता की 8वीं मंत्रिस्तरीय बैठक वाशिंगटन डी.सी. में आयोजित
भारत-अमेरिका आर्थिक एवं वित्तीय भागीदारी वार्ता की 8वीं मंत्रिस्तरीय बैठक आज वाशिंगटन डीसी में आयोजित की गई। बैठक की अध्यक्षता केंद्रीय वित्त एवं कॉर्पोरेट मामलों की मंत्री श्रीमती निर्मला सीतारमण और संयुक्त राज्य अमेरिका के वित्त मंत्री डॉ. जेनेट येलेन ने की।
भारत-अमेरिका आर्थिक एवं वित्तीय साझेदारी की मंत्रिस्तरीय बैठक के दौरान, व्यापक आर्थिक दृष्टिकोण व कोविड-19 महामारी से उबरने, वित्तीय नियामक और तकनीकी सहयोग, बहुपक्षीय संवाद, जलवायु वित्त तथा धन-शोधन रोधी तथा आतंकवाद के वित्तपोषण का मुकाबला करने समेत कई विषयों पर चर्चा हुई। दोनों पक्षों ने आपसी और वैश्विक आर्थिक मुद्दों को हल करने तथा सौहार्दपूर्ण रणनीतियों और समाधानों की दिशा में प्रयास करने के लिए द्विपक्षीय एवं बहुपक्षीय, दोनों मंचों पर सहयोग जारी रखने की अपनी प्रतिबद्धता की पुष्टि की।
केंद्रीय वित्त एवं कॉर्पोरेट मामलों की मंत्री और अमेरिका के वित्त मंत्री द्वारा संयुक्त वक्तव्य को अंगीकार करने के साथ बैठक का समापन हुआ।
संलग्नक:
भारत-अमेरिका आर्थिक एवं वित्तीय भागीदारीकी 8वीं मंत्रिस्तरीय बैठक का संयुक्त वक्तव्य
एमजी/एएम/जेके
(Visitor Counter : 501
रक्षा मंत्रालय
डीएसी ने 2700 करोड़ रुपये मूल्य के रक्षा उपकरणों के अधिग्रहण को मंजूरी दी
रक्षा मंत्री श्रीमती निर्मला सीतारमण की अध्यक्षता में रक्षा अधिग्रहण परिषद  की आज बैठक हुई। इस बैठक में 2700 करोड़ रुपये मूल्य के रक्षा उपकरणों के अधिग्रहण को मंजूरी दी गई।
भारतीय नौसेना के लिए 3 कैडेट प्रशिक्षण पोतों की खरीद की मंजूरी दी गई। इन पोतों का उपयोग महिला अधिकारियों सहित कैडेट अधिकारियों को समुद्र में प्राथमिक प्रशिक्षण प्रदान करने हेतु किया जाएगा। ये पोत अस्पताल सेवा, मानवीय सहायता और आपदा राहत प्रदान करने में तथा खोज व बचाव मिशन एवं आपदा के दौरान लोगों को सुरक्षित स्थानों पर ले जाने में सक्षम है।
आर.के.मीणा/एएम/जेके/डीके- 582
(Visitor Counter : 268
प्रधानमंत्री कार्यालय
प्रधानमंत्री ने अंतर्राष्ट्रीय नर्स दिवस पर नर्सिंग स्टाफ के प्रति कृतज्ञता जताई
प्रधानमंत्री श्री नरेन्द्र मोदी ने अंतर्राष्ट्रीय नर्स दिवस पर नर्सिंग स्टाफ के प्रति कृतज्ञता जताई है।
प्रधानमंत्री ने एक ट्वीट में कहा, ‘ अंतर्राष्ट्रीय नर्स दिवस कड़ी मेहनत करने वाले नर्सिंग स्टाफ के प्रति कृतज्ञता जताने का दिन है जो कोविड-19 से लड़ने में अग्रिम पंक्ति में हैं। कर्त्तव्य के प्रति उनकी भावना, करुणा और एक स्वस्थ भारत की दिशा मे उनकी प्रतिबद्धता अनुकरणीय है।
वित्त मंत्रालय
'7.32 प्रतिशत सरकारी स्टॉक 2024', '7.57 प्रतिशत सरकारी स्टॉक 2033', ‘7.69 प्रतिशत सरकारी स्टॉक 2043' और '7.72 प्रतिशत सरकारी स्टॉक 2049' की बिक्री  के लिए नीलामी
भारत सरकार ने  मूल्य आधारित नीलामी के जरिए 4,000 करोड़ रुपए  की अधिसूचित राशि के लिए '7.32 प्रतिशत सरकारी स्टॉक 2024',  मूल्य आधारित नीलामी के जरिए 6,000 करोड़ रुपए  की अधिसूचित राशि के लिए '7.57 प्रतिशत सरकारी स्टॉक 2033',  मूल्य आधारित नीलामी के जरिए 2,000 करोड़ रुपए  की अधिसूचित राशि के लिए ‘7.69 प्रतिशत सरकारी स्टॉक 2043', और  मूल्य आधारित नीलामी के जरिए 4,000 करोड़ रुपए  की अधिसूचित राशि के लिए '7.72 प्रतिशत सरकारी स्टॉक 2049' की बिक्री  करने की घोषणा की है। कुल अधिसूचित राशि के अध्यधीन 16,000 करोड़ रुपए की सीमा तक, भारत सरकार उपर्युक्त एक या अधिक प्रतिभूतियों के परिपेक्ष्य में प्रत्येक में 1,000 करोड़ रुपए के अतिरिक्त अभिदान का विकल्प बनाए रखेगी। ये सभी नीलामियां विविध मूल्य विधि का प्रयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा 11 अक्तूबर, 2019  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और गैर-प्रतिस्पर्धी दोनों बोलियां भारतीय रिजर्व बैंक कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 11 अक्तूबर, 2019 को प्रस्तुत की जानी चाहिए। गैर-प्रतिस्पर्धी बोलियां पूर्वाह्न 11.30 बजे से दोपहर 12.00 बजे के बीच और प्रतिस्पर्धी बोलियां पूर्वाह्न 11.30 बजे से मध्याह्न 12.30 बजे के बीच प्रस्तुत की जानी चाहिए।
नीलामियों के परिणाम की घोषणा 11 अक्तूबर, 2019  को की जाएगी और सफल बोलीदाताओं द्वारा भुगतान 14 अक्तूबर, 2019  को किया जाएगा।
ये स्टॉक भारतीय रिजर्व बैंक द्वारा उनके समय-समय पर यथा संशोधित परिपत्र
दिनांक 24 जुलाई, 2018 के सं0 आरबीआई/2018-19/25, तहत जारी “केन्द्र सरकार की प्रतिभूतियों में कब निर्गमित लेनदेन” संबंधी दिशानिर्देशों के अनुसार “कब निर्गमित” कारोबार के लिए पात्र होंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 133.17 करोड़ कोविड रोधी टीके लगाए जा चुके हैं
भारत में वर्तमान में 91,456 सक्रिय मामले,561 दिनों में सबसे कम मामले
सक्रिय मामले कुल मामलों के 1 प्रतिशत से कम हैं,वर्तमान में 0.26 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.37 प्रतिशत,मार्च 2020 के बाद से सबसे अधिक
पिछले 24 घंटों के दौरान 7,973 रोगी स्वस्थ हुए, देश भर में अभी तक कुल 3,41,30,768 मरीज स्वस्थ हुए
बीते चौबीस घंटे के दौरान 7,350 नए मामले सामने आए
दैनिक पॉजिटिविटी दर 0.86 प्रतिशत है,पिछले 70 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.69 प्रतिशत है; पिछले 29 दिनों से 1 प्रतिशत से कम है
अभी तक कुल 65.66 करोड़ जांचें की जा चुकी हैं
उप राष्ट्रपति सचिवालय
वृक्षारोपण और जल संरक्षण जन आंदोलन बनना चाहिएः उपराष्ट्रपति
भारत छोड़ो आंदोलन दिवस के अवसर पर स्वतंत्रता संग्राम के नायकों को श्रद्धांजलि दी;
लोगों से सामाजिक बुराइयों से छुटकारा पाने और सामाजिक दायित्वों को पूरा करने का अनुरोध किया
(उपराष्ट्रपति श्री एम. वेंकैया नायडू ने कहा है कि नए भारत के निर्माण के लिए भ्रष्टाचार और जातिगत भेदभाव जैसी विभिन्न सामाजिक बुराइयों से छुटकारा पाना और सामाजिक दायित्वों को पूरा करना लोगों का दोहरा उद्देश्य होना चाहिए।
भारत छोड़ो आंदोलन दिवस के अवसर पर संसद भवन परिसर में आज वृक्षारोपण करने के बाद अपने संक्षिप्त वक्तव्य में उपराष्ट्रपति ने स्वतंत्रता संग्राम के नायकों को श्रद्धांजलि अर्पित की। उन्होंने कहा कि समय की जरूरत है कि गरीबी और असमानता समेत सामाजिक बुराइयों को छोड़ा जाए और उनसे छुटकारा पाया जाए।
वृक्षारोपण करने के अलावा उपराष्ट्रपति ने लोगों का वर्षा के जल के संचय को बढ़ावा देने और बड़े पैमाने पर जल संरक्षण करने का आह्वान किया। उन्होंने कहा कि इसे स्वच्छ भारत की ही तरह जन आंदोलन बनाया जाना चाहिए। उन्होंने कहा, ‘रिड्यूज यानी कम से से कम, रीयूज यानी फिर से इस्तेमाल और रीसाइकिल जल संरक्षण का मंत्र होना चाहिए।’
उपराष्ट्रति ने कहा कि इस ग्रह को हराभरा और स्वच्छ बनाने के लिए प्रत्येक शख्स को वृक्षारोपण को अपनाना चाहिए। उन्होंने कहा कि पेड़ पारिस्थितिकी तंत्र का संतुलन बनाने और जैव विविधता को बचाने में मदद करते हैं। उन्होंने बच्चों और युवाओं से कहा कि वे इस तरह के रचनात्मक कार्यक्रमों में सक्रिय रूप से भाग लें।
उपराष्ट्रपति ने कहा, ‘हर किसी को प्रकृति से प्रेम करना चाहिए और उसके साथ रहना चाहिए। एक बेहतर भविष्य के लिए प्रकृति की रक्षा और संस्कृति की संरक्षण करें।’
इस अवसर पर राज्यसभा के महासचिव श्री देश दीपक वर्मा और अन्य वरिष्ठ अधिकारी भी मौजूद थे।
विद्युत मंत्रालय
एनर्जी ट्रांज़िशन वर्किंग ग्रुप की पहली बैठक कल बेंगलुरु में शुरू होगी
केंद्रीय ऊर्जा मंत्री श्री आर.के. सिंह तीन दिवसीय कार्यक्रम पर की-नोट पेश करेंगे
जी20 देश के प्रतिनिधियों सहित 150 से अधिक प्रतिभागी भाग लेंगे
भारत की अध्यक्षता में पहली जी20 एनर्जी ट्रांज़िशन वर्किंग ग्रुप  की बैठक कल बेंगलुरु में शुरू होगी।
केंद्रीय विद्युत, नवीन एवं नवीकरणीय ऊर्जा मंत्री श्री आर.के. सिंह इस तीन दिवसीय कार्यक्रम में मुख्य भाषण देंगे। केंद्रीय संसदीय कार्य, कोयला और खान मंत्री श्री प्रह्लाद जोशी विशेष संबोधन देंगे।
भारत की अध्यक्षता में बेंगलुरु में आयोजित होने वाली पहली जी20 एनर्जी ट्रांज़िशन वर्किंग ग्रुप बैठक में जी20 सदस्य देशों, नौ विशेष आमंत्रित अतिथि देशों - बांग्लादेश, मिस्र, मॉरीशस, नीदरलैंड, नाइजीरिया, ओमान, सिंगापुर, संयुक्त अरब अमीरात और स्पेन सहित 150 से अधिक प्रतिभागी शामिल होंगे। भारत की जी20 अध्यक्षता सभी के लिए एक स्थायी भविष्य बनाने में मदद करने के लिए सदस्य देशों के बीच ट्रस्टीशिप की भावना को साझा और आपसी सहयोग का निर्माण करेगी।
ईटीडब्ल्यूजी बैठक के प्राथमिकता वाले क्षेत्रों में प्रौद्योगिकी गैप को संबोधित करने के माध्यम से एनर्जी ट्रांज़िशन; एनर्जी ट्रांज़िशन के लिए कम लागत वाली फंडिंग; ऊर्जा सुरक्षा और विविध आपूर्ति श्रृंखलाएं; ऊर्जा दक्षता, इंडस्ट्रियल लो कार्बन ट्रांज़िशन और जिम्मेदार खपत; फ़्यूल फ़ॉर फ़्यूचर और यूनिवर्सल एक्सेस टू क्लीन एनर्जी एंड जस्ट, अफोर्डेबल, एंड इनक्लूसिव एनर्जी ट्रांज़िशन पाथवे शामिल हैं।
एनर्जी ट्रांज़िशन को प्राप्त करने पर ध्यान केंद्रित करते हुए एनर्जी ट्रांज़िशन वर्किंग ग्रुप प्रौद्योगिकी गैप को संबोधित करने और फंडिंग पर जोर देगा ताकि यह समुदायों की ऊर्जा जरूरतों से समझौता किए बिना समयबद्ध और किफायती तरीके से वितरित किया जा सके।
विचार-विमर्श के अपेक्षित परिणामों में अनुसंधान और विकास -20 रोडमैप के तहत महत्वपूर्ण प्रौद्योगिकियों के इस्तेमाल के लिए पर्याप्त कम लागत वाले अंतर्राष्ट्रीय फंड को चैनलाइज़ करने के लिए सहयोग की पहल के लिए समझौता, ऊर्जा सुरक्षा और नए ऊर्जा स्रोतों की विविध आपूर्ति श्रृंखला सुनिश्चित करने के लिए सामूहिक प्रयासों पर घोषणा शामिल होगी। 2030 तक ऊर्जा दक्षता में सुधार की वैश्विक दर को दोगुना करने का रोडमैप, बढ़ाने और बढ़ावा देने के लिए कार्य योजना जैव-ऊर्जा सहयोग, और न्यायोचित, वहन योग्य और समावेशी एनर्जी ट्रांज़िशन का समर्थन करने के लिए वैश्विक सर्वोत्तम प्रथाओं पर सिफारिशें भी शामिल हैं।
इसके अलावा, 'कार्बन कैप्चर, यूटिलाइजेशन एंड स्टोरेज' पर एक उच्च स्तरीय अंतर्राष्ट्रीय संगोष्ठी का आयोजन किया गया है। संगोष्ठी नेट जीरो लक्ष्यों को प्राप्त करने के लिए महत्वपूर्ण माने जाने वाले कार्बन कैप्चर, उपयोग और भंडारण के महत्व को उजागर करने पर केंद्रित होगी।
पहली ईटीडब्ल्यूजी बैठक के हिस्से के रूप में, प्रतिनिधि इंफोसिस ग्रीन बिल्डिंग कैंपस और पवागड़ा सोलर पार्क का भी दौरा करेंगे और अक्षय क्षेत्र की ओर भारत के जोर और जलवायु परिवर्तन को कम करने के प्रयासों को देखेंगे।
एमजी/एएम/पीके/वाईबी
(Visitor Counter : 141
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 177.79 करोड़ से अधिक खुराक दी जा चुकी हैं
- वर्तमान में 85,680 सक्रिय मामले
- वर्तमान सक्रिय मामले 0.20 प्रतिशत
- संक्रमण से मुक्त होने की दर 98.60 प्रतिशत
- बीते 24 घंटे में 14,123 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,23,38,673 हुई
- बीते 24 घंटे में देश में 7,554 नये मामले दर्ज किये गए
- दैनिक पॉजिटिविटी दर 0.96 प्रतिशत
- साप्ताहिक पॉजिटिविटी दर 1.06 प्रतिशत
- अब तक कुल 76.91 करोड़ जांच की गयी, बीते 24 घंटे में 7,84,059 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
प्रधानमंत्री कार्यालय
प्रधानमंत्री ने भारत रत्न बाबासाहेब डॉ. भीमराव अम्बेडकर को उनके महापरिनिर्वाण दिवस पर श्रद्धांजलि अर्पित की
प्रधानमंत्री श्री नरेन्द्र मोदी ने भारत रत्न डॉ. बाबासाहेब डॉ. भीमराव अम्बेडकर को उनके महापरिनिर्वाण दिवस पर श्रद्धांजलि अर्पित की है। प्रधानमंत्री ने संसद में बाबासाहेब को पुष्पांजलि भी अर्पित की।
एक ट्वीट में प्रधानमंत्री ने कहा हैः
"भारत रत्न बाबासाहेब डॉ. भीमराव अम्बेडकर को उनके महापरिनिर्वाण दिवस पर सादर श्रद्धांजलि।
डॉ. अम्बेडकर को उनके महापरिनिर्वाण दिवस पर श्रद्धांजलि।"